《客舍赠别韦九建赴任河南韦十七造赴任郑县就便觐省》
唐代·刘长卿

与子颇畴昔，常时仰英髦。弟兄尽公器，诗赋凌风骚。

顷者游上尽，独能光选曹。香名冠二陆，精鉴逢山涛。

且副倚门望，莫辞趋府劳。桃花照彩服，草色连青袍。

征马临素浐，离人倾浊醪。华山微雨霁，祠上残云高。

而我倦栖屑，别君良郁陶。春风亦未已，旅思空滔滔。

拙分甘弃置，穷居长蓬蒿。人生未鹍化，物议如鸿毛。

迢递两乡别，殷勤一宝刀。清琴有古调，更向何人操。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。